شەفەق
نیوز/ سەرچەوەیگ ئەمنی لە نەجەف، ئمڕوو پەنجشەممە، خەوەردا لە جیوەجیکردن سزای
لەسێدارەدان لەبان کابرایگ یەکیگ لە کەسوکارەیلی کوشتیە، لەناو رسوومەیل خاکسپاردن
مردگیگ لە قەورسان وادی سەلام، و کوڕیگیش گولە لە داڵگی دایە، و چوار کەسیش وە رویداویگ
هاتوچو لە باشوور عراق زەخمدار بوینە.
سەرچەوەگە
ئەرا ئاژانس شەفەق نیوز وت: دادگای نەهیشتن تاوان نەجەف، فەرمان لەسێدارەدان لەبان
کابرایگ دەرکرد، دویای تاوانبارکردنی وە کوشتن ئاموزاگەی وە چەقوو مەوقەی خاکسپاردن
مردگیگ لە قەورسان وادی سەلام.
لە رویداویگتر، سەرچەوەگە وت: هیزەیل ئەمنی هەمیش
توومار تەقەکردن کوڕیگ لە داڵگی کردن، ک دوو گولە داگەسە لەشی، ئەوەیش لەناو ماڵیان
لە ناحیەی مشخاب، دویای ناکۆکییگ وەرد داڵگی.
هەرلیوا، سەرچەوەیگ ئەمنی لە زیقار ئەرا
ئاژانس شەفەق نیوز وت: چوار کەس وە رویداو هاتوچو ناوبەین چوار ماشین لە قەزای غەراف
باکوور پارێزگاگە زەخمدار بوینە.
وتیش: زەخمدارەیل ئەرا خەسخانەی تورکی بریان،
ئەرا وەرگردن چارەسەری.
